বেলজিয়াম জাতীয় ক্রিকেট দল
বেলজিয়াম জাতীয় ক্রিকেট দল বেলজিয়ান ক্রিকেট ফেডারেশন কর্তৃক সংঘটনকৃত আন্তর্জাতিক ক্রিকেট অঙ্গনে বেলজিয়ামের প্রতিনিধিত্বকারী একটি ক্রিকেট দল। দলটি ২০০৫ সাল থেকে আন্তর্জাতিক ক্রিকেট নিয়ন্ত্রণকারী সংস্থা আইসিসির সহযোগী সদস্য। পূর্বে ১৯৯১ সাল থেকে দলটি উক্ত সংস্থার অধিভুক্ত সদস্য ছিল। বেলজিয়াম তার প্রথম আন্তর্জাতিক ম্যাচ খেলে ১৯১০ সালে, ব্রুসেলস মাঠে একটি প্রদর্শনী প্রতিযোগিতায়। উক্ত প্রতিযোগিতায় ফ্রান্স, নেদারল্যান্ডস এবং মেরিলবোন ক্রিকেট ক্লাব (এমসিসি) কেও প্রদর্শন করানো হয়। 1990 সাল থেকেই দলটি ইউরোপীয়ান ক্রিকেট কাউন্সিল (ইসিসি) বিভিন্ন প্রতিযোগিতায় নিয়মিত অংশ গ্রহণ করতে থাকে। সাধারণ নিম্ন বিভাগীয় খেলায়। এপ্রিল ২০১৮তে আন্তর্জাতিক ক্রিকেট কাউন্সিল (আইসিসি) ঘোষণা করে, ১ জানুয়ারী ২০১৯ থেকে সদস্য দেশের মধ্যকার অনুষ্ঠিত সকল টুয়েন্টি২০ খেলা আন্তর্জাতিক খেলার মর্যাদা পাবে। অতপর বেলজিয়াম ও অন্যান্য দলের মধ্যে অনুষ্ঠিত সকল খেলা হবে পূর্ণ টুয়েন্টি২০ আন্তর্জাতিক (টি২০আই) মর্যাদা সম্পন্ন। বেলজিয়াম তাদের প্রথম টুয়েন্টি২০ আন্তর্জাতিক খেলাটি খেলে ১১ মে ২০১৯ জার্মানি দলের বিপক্ষে।